शिवपुरी। शहर के आधा दर्जन से अधिक आदिम जाति कल्याण विभाग द्वारा संचालित छात्रावासों का कलेक्टर शिल्पा गुप्ता ने शनिवार को औचक निरीक्षण किया जिसमें एक अधीक्षक को निलंबित करने की कार्रवाई के साथ दो छात्रावास अधीक्षकों को बदलने और लापरवाही पर कार्रवाई का नोटिस देने की बात कही है। खास बात यह है कि निरीक्षण में कलेक्टर को छात्रावासों में बिस्तर से बदबू आना,वहां गंदगी जमा रहना और बच्चों के लिए भोजन आदि की पर्याप्त सामग्री न होने की बातें सामने आई। इस पर छात्रावासों का समय समय पर निरीक्षण न करने पर प्रभारी अधिकारी बी के माथुर को भी नोटिस जारी करने के निर्देश एसडीएम शिवपुरी को दिए है।